Diari Oficial de la Generalitat Valenciana


Sumari del DOGV 5576, del 13-08-2007 (2007/9057)

RESOLUCIÓ de 27 de juny de 2007, del conseller d'Economia, Hisenda i Ocupació, per la qual s'autoritza una generació de crèdit en el capítol III del subprograma 322.59 per a donar cobertura al pagament dels interessos de demora generats en l'exercici.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5576

Data del DOGV
:   13-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9057


Data del document
:   27-06-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * modificació pressupostària

RESOLUCIÓ de 27 de juny de 2007, del conseller d'Economia, Hisenda i Ocupació, per la qual s'autoritza una generació de crèdit en el capítol III del subprograma 322.59 per a donar cobertura al pagament dels interessos de demora generats en l'exercici. [2007/9057]  
L'article 43 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, disposa que el pagament de les obligacions econòmiques de la Generalitat Valenciana i les seues entitats autònomes, regulat en l'art. 16 de la Llei, s'efectuarà dins del termini dels dos mesos següents a la data de naixement de l'obligació; si el pagament es demorara més enllà del compliment del termini de dos mesos, haurà de pagar-se al creditor, a partir de l'endemà, l'interés legal dels diners incrementat o minorat d'acord amb el que dispose la legislació aplicable al cas.   
Atés la necessitat d'atendre els pagaments referits a l'abonament d'interessos de demora derivats de les obligacions de contingut econòmic del SERVEF, es proposa generar crèdit en el capítol III del subprograma 322.59 «Administració i Coordinació General», per un import de 90.000 euros, finançat amb els ingressos, no previstos inicialment, dels interessos produïts pels saldos dels comptes corrents bancaris del SERVEF.  
Com a conseqüència de tot això, vista la Proposta de la directora general del SERVEF, vist l'informe favorable de la Intervenció Delegada en el SERVEF de data 8 de març de 2007 i el de la Direcció General de Pressupostos i Despeses de data 7 de juny de 2007 i tenint en compte el que disposen els articles 32 i 37 de la Llei d'Hisenda Pública de la Generalitat Valenciana, els articles 17 i 19 de la Llei 11/2006, de 27 de desembre, de Pressupostos de la Generalitat per a l'exercici 2007 i de l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer  
Incrementar el pressupost d'ingressos del SERVEF en l'aplicació 91.65.68.2843.63602.235.96 per import de 90.000 € a càrrec dels interessos produïts pels comptes corrents d'aquest organisme.  
Segon  
Generar crèdit en el pressupost de despeses del SERVEF, en el capítol III «Despeses Financeres» del subprograma 322.59 «Administració i coordinació general» per import de 90.000 €.  
València, 27 de juny de 2007.- El conseller d'Economia, Hisenda i Ocupació: Gerardo Camps Devesa.